wannaphong/clean_thaiwikipedia huggingface dataset:
# บี.เอ
บี.เอ (, ย่อมาจาก Be. A หรือ  Be an A; เดิมชื่อ เค-มัช ) เป็นบอยแบนด์สัญชาติเกาหลีใต้ในสังกัดโครมเอนเตอร์เทนเมนต์ เดบิวต์ในต้นปี ค.ศ. 2014 โดยถือเป็นศิลปินลำดับที่สองของโครมเอนเตอร์เทนเมนต์ ต่อจากเครยอนป๊อป

 ประวัติ 
เดิม เค-มัช มีชื่อวงเป็นภาษาเกาหลีว่า "คามุลฉี" (가물치; Gamulchi) แปลว่า "ปลาช่อน" ซึ่งในวัฒนธรรมเกาหลี ปลาช่อนถือเป็นอาหารเพื่อสุขภาพ มีราคาซื้อขายที่ไม่แพง และเป็นสัญลักษณ์ของการมีอายุยืนยาว ก่อนจะเปลี่ยนมาเป็นเค-มัช ในเดือนสิงหาคม ค.ศ. 2014 

เค-มัช ปรากฏเป็นครั้งแรกในรายการเครยอนป๊อปทีวี ปีที่ 2 ตอนที่ 4  ในเดือนกันยายน ค.ศ. 2013 ในฐานะเด็กฝึกหัดของค่าย หนึ่งของสมาชิกวง คือ จี.โลว์ เคยอาศัยอยู่ในรัฐเพนซิลวาเนีย สหรัฐอเมริกา เป็นเวลา 5 ปี มาก่อน และสมาชิกคนอื่น ๆ ก็ได้ร่วมแสดงในมิวสิกวิดีโอของเครยอนป๊อปหลายตัว เช่น Saturday Night, Bar Bar Bar ฉบับมีเรื่องราว, Uh-ee หรือ FM

เดบิวต์ด้วยซิลเกิล Good to Go ในวันที่ 7 มกราคม ค.ศ. 2014 ซึ่งอยู่ในมินิอัลบั้มชุดแรก "Beyond the Ocean" ซึ่งเป็นซิงเกิลที่ใช้ทำนองเดียวกับ Bar Bar Bar ที่ประสบความสำเร็จอย่างมากของเครยอนป๊อป (แต่เดิม Bar Bar Bar ผู้แต่งต้องการจะให้เป็นซิงเกิลของเค-มัช แต่ทว่าประธานโครมเอนเตอร์เทนเมนต์เห็นว่าควรเป็นของเครยอนป๊อปมากกว่า) ในตอนต้นของมิวสิกวิดีโอก็ได้มีการล้อเลียนการสวมหมวกกันน็อกและท่าเต้นแบบกระบอกสูบของเครยอนป๊อปด้วย อีกทั้งยังมีเอลลิน หนึ่งในสมาชิกเครยอนป๊อปร่วมแสดงด้วย

ในปลายปี ค.ศ. 2014 เค-มัช ได้ร่วมกับหลายศิลปินในสังกัดเดียวกัน มีซิงเกิลพิเศษ คือ Love Christmas เพื่อต้อนรับเทศกาลคริสต์มาสและปีใหม่ ในชื่อของ โครมแฟมิลี ในอัลบั้ม "2014 Chrome Family – A Very Special Christmas" ซึ่งในตอนนี้เค-มัช เหลือสมาชิกเพียง 4 คน เนื่องทางต้นสังกัดแถลงว่า โลกิ หนึ่งในสมาชิกได้ลาออกไปเพื่อหันไปเอาดีทางการแสดง 

ในวันที่ 17 กุมภาพันธ์ ค.ศ. 2015 ได้มีผลงานร่วมกับยู อารา อดีตสมาชิกเฮลโลวีนัส ในซิงเกิล December 24 และ On the Hook ในวันที่ 6 มีนาคม ปีเดียวกัน

สมาชิก
ปัจจุบัน
 เคียว  (Kiu) ชื่อจริง ยัง ฮง-กยู (Yang Hong-gyu; 양홍규)
 บอร์นอัส (BornUs) ชื่อจริง จุง ย็อง-กยุน (Jung Young-gyun; 정영균)
 จี.โลว์ (G.Low) ชื่อจริง คิม แจ-โอห์ (Kim Jae-oh; 김재오)
 เอโตะ (Ato) ชื่อจริง พัก ซุง-ฮย็อน (Park Sung-hyun; 박성현)

สมาชิก
 โลกิ (Loki) ชื่อจริง คิม มู-บิน (Kim Moo-bin; 김무빈)

ผลงาน

อัลบั้ม

 ชื่อ รายละเอียดอัลบั้ม อันดับชาร์ตสูงสุด	 ยอดขายเคโออาร์ Beyond the Ocean เผยแพร่: 7 มกราคม 2014
 ค่าย: โครมเอนเตอร์เทนเมนต์, โซนีมิวสิก
 รูปแบบ: ซีดี, ดิจิตัลดาวน์โหลด 20 เคโออาร์: 2,305+ "—" 

ซิงเกิล

 ชื่อ ปี อันดับชาร์ตสูงสุด ยอดขาย อัลบั้มเคโออาร์</small>"Good to Go"2014 151 เคโออาร์: 10,506+ (DL)Beyond the Ocean"What Should I Do" (รีมิกซ์) —rowspan="3" "December 24"2015 —"On the Hook" — "—" 

วิดีโอ

มิวสิกวิดีโอ
ปีชื่อ ความยาวหมายเหตุ2014 Good To Go (ฉบับเรื่องราว)4:55ร่วมร้องกับ  เอลลิน (สมาชิกเครยอนป๊อป)2015 December 244:05ร่วมร้องกับ ยู อารา On the Hook3:38
# อินทนิล
อินทนิล หรือ อินทนิลน้ำ เป็นไม้ยืนต้น เป็นพรรณไม้ที่พบขึ้นทั่วไปตามที่ราบลุ่มและบริเวณริมฝั่งแม่น้ำ ลำห้วย ในป่าเบญจพรรณชื้นและป่าดงดิบทั่วทุกภาค จะพบมากในป่าดงดิบภาคใต้ มีดอกสีม่วง สวยงาม มีชื่อในแต่ละท้องถิ่นต่าง ๆ กัน เช่น ตะแบกอินเดีย ฉ่องมู ซอง (กะเหรี่ยง-กาญจนบุรี) บาเอ (ปัตตานี) บางอบะซา (ยะลา นราธิวาส มาเลเซีย) อินทนิล (ภาคกลาง ภาคใต้) ตะแบกดำ (กรุงเทพฯ) กากะเลา (อีสาน)

อินทนิลเป็นพรรณไม้ประจำจังหวัดสกลนครและจังหวัดระนอง

ลักษณะ
ใบ
เป็นใบเดี่ยว (simple leaf) ออกตรงข้าม (opposite) หรือเยื้องกันเล็กน้อย (sub-opposit) ทรงใบรูปขอบขนาน (oblong) หรือรูปขอบขนานแกมรูปหอก (lanceolate) กว้าง 5 - 10 ซ.ม. ยาว 11 -26 ซ.ม. เนื้อใบค่อนข้างหนา เกลี้ยง เป็นมันทั้งสองด้าน โคนใบมนหรือเบี้ยวเยื้องกัน เล็กน้อย ปลายใบเรียวและเป็นติ่งแหลม เส้นแขนงใบมี 9 -17 คู่ เส้นโค้งอ่อนและจะจรดกับเส้นถัดไปบริเวณใกล้ ขอบใบ เส้นใบย่อยเห็นไม่เด่นชัดนัก ขอบใบเรียบหรือเป็นคลื่นบ้างเล็กน้อย ก้านใบยาวประมาณ 1 ซ.ม. เกลี้ยงไม่มีขน

ดอก
เป็นชนิดดอกช่อ (inflorescence flower) แบบ Panicle ออกรวมกันเป็นช่อโต ยาวถึง 30 ซ.ม. ตามปลายกิ่งหรือตามง่ามใบใกล้ ๆ ปลายกิ่ง มีสี ต่าง ๆ กันเช่น สีม่วงสด ม่วงอมชมพูหรือชมพูล้วน ๆ ตรงส่วนบนสุดของดอกตูมจะมีตุ่มกลมเล็ก ๆ ติดอยู่ตรงกลาง ผิวนอกของกลีบฐานดอกซึ่งติดกันเป็นรูปถ้วยหรือรูป กรวยหงายจะมีสันนูนตามยาวปรากฏชัด มีขนสั้นปก คลุมประปราย กลีบดอกบาง รูปช้อนที่มีโคนกลีบเป็นก้านเรียว ผิวกลีบเป็นคลื่นเล็กน้อย เมื่อบานเต็มที่จะมีรัศมีกว้างถึง 5 ซ.ม. เกสรผู้มีขนาดเดียวยาวไล่เรี่ยกัน รังไข่กลม เกลี้ยง

การดูแล
การขยายพันธุ์
โดยปกติมีการกระจายพันธุ์ตามธรรมชาติ (natural distribution) แต่อาจช่วยขยายพันธ์ได้โดยการเพาะเมล็ด

การออกดอกและการติดผล
เริ่มผลัดใบในฤดูร้อน ระหว่างเดือน กุมภาพันธ์-มีนาคม ก่อนที่ใบจะร่วงหล่นจากกิ่ง จะเปลี่ยนเป็นสีแดง โดยใบอ่อนจะผลิออกมาใหม่มาทดแทนในขณะที่ใบเก่ายังร่วงไม่หมดระหว่างเดือนมีนาคม-พฤษภาคม โดยช่อดอกจะเริ่มออกเต็มไปหมดและจะบานต่อเนื่องกันเรื่อยไปจนถึงเดือนมิถุนายน ผลจะแก่ประมาณเดือนตุลาคม-ธันวาคม เมื่อผลแก่เต็มที่ผลก็จะแตกและโปรยเมล็ด"อินทนิล" ไม่ใช่ตะแบก จากไทยรัฐ

ประโยชน์
เนื้อไม้
เนื้อไม้ นิยมใช้ในการก่อสร้างอาคารบ้านเรือน โดยมากใช้ทำกระดานพื้น ฝา กระเบื้อง มุงหลังคา ใช้ต่อเรือใบ เรือแจว เรือเดินทะเล ทำเกวียน เครื่องตกแต่งบ้าน ทำแจว พาย เปียโน หีบใส่ของ ถังไม้ กังหันน้ำ เครื่องมือการเกษตรต่าง ๆ เช่น ทำไถ ไม้นวดข้าว ครก สาก กระเดื่อง ลูกหีบ ซี่ล้อ ทำไม้คาน ไม้กั้นบ่อน้ำ ร่องน้ำ ทำหีบศพอย่างดี

สรรพคุณทางยา
เปลือก รสฝาดขม แก้ไข้ แก้ท้องเสีย
ใบ รสจืดขมฝาดเย็น ต้มหรือชงน้ำร้อนดื่ม แก้โรคเบาหวาน ขับปัสสาวะ เป็นยาลดความดัน
เมล็ด รสขม แก้โรคเบาหวาน แก้นอนไม่หลับ
แก่น รสขม ต้มดื่มแก้โรคเกี่ยวกับทางเดินปัสสาวะ แก้ปัสสาวะพิการ แก้โรคเบาหวาน
ราก รสขม แก้แผลในปาก ในคอ เป็นยาสมานท้อง

ดูเพิ่ม

 รายชื่อพันธุ์ไม้มงคลพระราชทานประจำจังหวัด
# โรงเรียนวิทยาศาสตร์จุฬาภรณราชวิทยาลัย เพชรบุรี
โรงเรียนวิทยาศาสตร์จุฬาภรณราชวิทยาลัย เพชรบุรี  ตั้งอยู่ที่ตำบลเขาใหญ่ อำเภอชะอำ จังหวัดเพชรบุรี เดิมชื่อโรงเรียนจุฬาภรณราชวิทยาลัย เพชรบุรี (โรงเรียนวิทยาศาสตร์ภูมิภาค)  เป็นโรงเรียนสหศึกษา รับนักเรียนประเภทประจำ สังกัดกรมสามัญศึกษา กระทรวงศึกษาธิการ (ในขณะนั้น) ปัจจุบันสังกัดสำนักงานคณะกรรมการการศึกษาขั้นพื้นฐาน พัฒนาการสอนด้านวิทยาศาสตร์ เทคโนโลยีและสิ่งแวดล้อม โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัคราชกุมารี กรมพระศรีสวางควัฒน วรขัตติยราชนารี เนื่องในวโรกาสที่พระองค์มีพระชนมายุครบ 3 รอบวันที่ 4 กรกฎาคม พ.ศ. 2536 (36 พรรษา)

 ชื่อ 
ชื่อโรงเรียนวิทยาศาสตร์จุฬาภรณราชวิทยาลัย เพชรบุรี ในแรกจัดตั้งคือ โรงเรียนเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี จังหวัดเพชรบุรี ต่อมาได้รับพระกรุณาโปรดเกล้าโปรดกระหม่อมพระราชทานนามโรงเรียนเป็นภาษาไทยใหม่จากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ว่า โรงเรียนจุฬาภรณราชวิทยาลัย เพชรบุรี

ต่อมาเมื่อ 18 กุมภาพันธ์ 2552 ได้รับยกฐานะเป็นโรงเรียนวิทยาศาสตร์ภูมิภาค จึงได้ใช้นามว่า โรงเรียนจุฬาภรณราชวิทยาลัย เพชรบุรี โรงเรียนวิทยาศาสตร์ภูมิภาค และในวันที่ 3 กรกฎาคม 2561 ได้รับพระอนุญาตเปลี่ยนนามโรงเรียนเป็น 

 โรงเรียนในเครือข่าย 

 โรงเรียนวิทยาศาสตร์จุฬาภรณราชวิทยาลัย มุกดาหาร
 โรงเรียนวิทยาศาสตร์จุฬาภรณราชวิทยาลัย ชลบุรี
 โรงเรียนวิทยาศาสตร์จุฬาภรณราชวิทยาลัย ตรัง
 โรงเรียนวิทยาศาสตร์จุฬาภรณราชวิทยาลัย นครศรีธรรมราช
 โรงเรียนวิทยาศาสตร์จุฬาภรณราชวิทยาลัย เลย
 โรงเรียนวิทยาศาสตร์จุฬาภรณราชวิทยาลัย บุรีรัมย์
 โรงเรียนวิทยาศาสตร์จุฬาภรณราชวิทยาลัย เพชรบุรี (บทความนี้)
 โรงเรียนวิทยาศาสตร์จุฬาภรณราชวิทยาลัย พิษณุโลก
 โรงเรียนวิทยาศาสตร์จุฬาภรณราชวิทยาลัย ปทุมธานี
 โรงเรียนวิทยาศาสตร์จุฬาภรณราชวิทยาลัย เชียงราย
 โรงเรียนวิทยาศาสตร์จุฬาภรณราชวิทยาลัย ลพบุรี
 โรงเรียนวิทยาศาสตร์จุฬาภรณราชวิทยาลัย สตูล

 แหล่งข้อมูลอื่น 
 โรงเรียนวิทยาศาสตร์จุฬาภรณราชวิทยาลัย เพชรบุรี
 สำนักงานเขตพื้นที่การศึกษาเขต 10 เพชรบุรี
# ไอคอน (วงดนตรีเกาหลีใต้)
ไอคอน (, มักเขียน iKON) เป็นบอยแบนด์เกาหลีใต้ ก่อตั้งโดยวายจีเอนเตอร์เทนเมนต์ ประกอบด้วยสมาชิกจำนวนหกคนคือ เจย์, ซง, บ็อบบี, ดีเค, จู-เน และชันอู (ในอดีตมีสมาชิกเจ็ดคน บีไอ ออกจากวงในเดือนมิถุนายน ค.ศ. 2019) ไอคอนปรากฏตัวเป็นครั้งแรกในรายการเซอร์ไววัลในปี ค.ศ. 2014 ของเอ็มเน็ต WIN: Who Is Next และ Mix & Match ในฐานะทีมบี

อัลบั้มแรก Welcome Back (2015) วางจำหน่ายในเดือนธันวาคม ค.ศ. 2015 อัลบั้มนี้ขึ้นอันดับหนึ่งบนแกออนอัลบั้มชาร์ต และมีซิงเกิลที่ขึ้นอันดับหนึ่งถึงสองเพลง ได้แก่ "My Type" และ "Apology" ในปี ค.ศ. 2018 ไอคอนออกอัลบั้มชุดที่สองชื่อ Return ซิงเกิลในอัลบั้ม "Love Scenario" กลายเป็นเพลงฮิตที่ได้รับการรับรองระดับทองคำขาวจากแกออนชาร์ต และทำให้วงคว้ารางวัลเมลอนมิวสิกอะวอดส์ สาขาเพลงแห่งปี

 ประวัติ 
 2013–2014: ก่อนเปิดตัวและการก่อตั้ง

 2015: การเปิดตัว และ Welcome Back

 2016: การเปิดตัวในญี่ปุ่น, ทัวร์เอเชีย และเพลงใหม่

 2017: ทัวร์ญี่ปุ่น และ New Kids series 

 2018–ปัจจุบัน: บีไอออกจากวง และ I Decide 

 สมาชิก 
ดัดแปลงจากโปรไฟล์เนเวอร์ของพวกเขา

ปัจจุบัน
 จินฮวัน (진환)
 ยุนฮย็อง (윤형)
 บ็อบบี (바비)
 ดงฮย็อก (동혁)
 จู-เน (준회)
 ชันอู (찬우)

อดีต
 บีไอ (비아이)

ผลงานเพลง

อัลบั้มเกาหลี
 Welcome Back (2015)
 Return (2018)

อัลบั้มญี่ปุ่น
 New Kids (2019)

ทัวร์คอนเสิร์ต

ของตนเอง
 iKoncert: Showtime Tour (2016)
 Japan Tour (2016–17) 
 Japan Dome Tour (2017)
 Japan Tour (2018)
 Continue Tour (2018–19)
 iKON Japan Tour (2018–20)
 iKON Film Concert Tour 2021
 iKON Japan Tour 2022 “FLASHBACK”
 iKON World Tour 2023 'TAKE OFF'

ร่วมกับศิลปินอื่น
 YG Family – Power World Tour (ทีมบี) (2014)

เปิดเวที
 Big Bang – Japan Dome Tour X (2014–15)

ผลงานการแสดง
Heroes of Remix (2016, เจเอสทีวี)
 iKon Idol School Trip  (2017, เจทีบีซี)
 iKon TV (2018, ยูทูบ และเจทีบีซี)
 iKon Heart Racing Youth Trip (2018, โอลเลห์ทีวี)
 เฟ้นหาดาววายจี (2018, เน็ตฟลิกซ์)
 คิงดัม: เลจันดรีวอร์ (2021, เอ็มเน็ต)

รางวัลและการเสนอชื่อ

หมายเหตุ
# ณ ริมทะเล (ภาพยนตร์)
ณ ริมทะเล  เป็นภาพยนตร์อเมริกันในปี ค.ศ. 2015 แนวโรแมนติก ดราม่า เขียนบทและกำกับโดย แอนเจลีนา โจลี พิตต์ อำนวยการสร้างและนำแสดงโดยแอนเจลีนา โจลี พิตต์ และสามีของเธอ แบรด พิตต์ ภาพยนตร์เรื่องนี้ออกฉายเมื่อวันที่ 13 พฤศจิกายน ค.ศ. 2015 จัดจำหน่ายและเผยแพร่โดย ยูนิเวอร์แซลสตูดิโอส์

 เนื้อเรื่อง 
โรแลนด์ (แบรด พิตต์) นักเขียนอเมริกัน และวาเนสซา (แอนเจลีนา โจลี พิตต์) ภรรยาของเขา ซึ่งความสัมพันธ์ทั้งคู่กำลังอยู่ในช่วงวิกฤติ พวกเขาเดินทางมาท่องเที่ยวที่รีสอร์ตริมทะเลในฝรั่งเศส ซึ่งมีความงดงามและเงียบสงบ และได้พบปะกับคู่รักที่เพิ่งแต่งงานกัน รวมถึงผู้คนในท้องถิ่น ทำให้ทั้งคู่กลับมาใกล้ชิดกันมากขึ้นและคลายปัญหาบางอย่างในชีวิตคู่ได้

 นักแสดง 
 แบรด พิตต์ รับบทเป็น โรแลนด์ 
 แอนเจลีนา โจลี พิตต์ รับบทเป็น วาเนสซา 
 เมลานี โลร็อง รับบทเป็น เลอา
 นีลส์ อาเรสทรัป รับบทเป็น มิเชล
 เมลวิล พูพ็อด รับบทเป็น ฟร็องซัว 
 ริชาร์ด โบห์ริงเกอร์ รับบทเป็น ปาทริส
# พัชรวลัย พงษ์ภมร
พัชรวลัย พงษ์ภมร (เกิด 13 มกราคม พ.ศ. 2535) ชื่อเล่น ณมน เป็นนักแสดง นางแบบ และพิธีกรชาวไทย ปัจจุบันเป็นนักแสดงอิสระ

 ประวัติ 
พัชรวลัย พงษ์ภมร เกิด 13 มกราคม พ.ศ. 2535 ที่จังหวัดพระนครศรีอยุธยา จบการศึกษาระดับชั้นมัธยมศึกษาจาก โรงเรียนจอมสุรางค์อุปถัมภ์ และเคยศึกษาที่คณะมนุษยศาสตร์ มหาวิทยาลัยรามคำแหง และต่อมในภายหลังได้ย้ายมาเรียนที่ คณะนิเทศศาสตร์ มหาวิทยาลัยกรุงเทพ

และยังเคยเข้าประกวดเวที  Miss Mobile Thailand 2011 และได้รับรางวัลชนะเลิศ โดยฌมนเข้าวงการจากที่โมเดลลิงไปชวนแคสโฆษณาและหลังจากนั้นก็ได้สัญญาเป็นนักแสดงสังกัด สถานีโทรทัศน์ไทยทีวีสีช่อง 3

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "3" | 2557 
| เสื้อสีฝุ่น 
| อิงดาว (รับเชิญ)
|-
| หวานใจนายกระจอก
| อิงดาว
|-
| ลูกไม้ลายรัก
| อิงดาว (รับเชิญ)
|-
| rowspan = "3" | 2561
| สะใภ้กาฝาก 
| ปนัดดา พร้อมชนะ
|-
| เด็ดปีกนางฟ้า 
| ชะเอม
|-
| อังกอร์ 
| กิ่ง บุญธรรม (ครูกิ่ง)
|-
| rowspan = "1" | 2565
| สามสหายกับคุณนายสะอาด 
| นรี
|-
|}

 ละครโทรทัศน์ทั้งหมดด้านล่างนี้ในฐานะนักแสดงอิสระ

|2567
|มรกตสีรุ้ง
|บัวชุม
|-
|2568
|พ่อตาปืนโต ตอน สาวกำนันพันธุ์ดุ
|ดารณี
|-
|}

 ผลงานพิธีกร 
 ปี  รายการ  ร่วมกับ  สถานที่  ช่วงเวลา  หมายเหตุ 2563-ปัจจุบัน วาไรตี้สี่ภาค l วิถีสี่ภาค EP.1  วาไรตี้สี่ภาค วีรินทร์ทิรา นาทองบ่อจรัส เฉพาะช่วงเมืองไทยสุขใจ วิถีสี่ภาค ปาริชาต รักษ์เส้ง ททบ.5  Facebook: สถานีรักโลก  YouTube: สถานีรักโลก EarthStation 5 มกราคม 2563-  3 มกราคม 2564-ปัจจุบัน ทุกวันเสาร์ เวลา 11.05 - 11.34 น.  ทุกวันอาทิตย์ เวลา 11.05 - 11.34 น.
# ปาล์มจีบ
ปาล์มจีบ  เป็นปาล์มประดับในสกุลกะพ้อ มีถิ่นกำเนิดในหมู่เกาะโซโลมอนและวานูอาตูLicuala grandis - National Tropical Botanical Garden เป็นปาล์มต้นเดี่ยว สูงได้ถึง 4 เมตร ใบรูปพัด ขอบใบจักตื้นและพับจีบ แผ่นใบแผ่กาง 1.5 เมตร ขอบก้านใบมีหนามแหลม ช่อดอกเป็นดอกสมบูรณ์เพศสีขาวอมเหลือง ออกระหว่างกาบใบ ผลทรงกลมรีมีเมล็ดเดียว เมื่อสุกมีสีแดงคู่มือปาล์มประดับ ฉบับปรับปรุงและเพิ่มเติม, ดร. ปิยะ เฉลิมกลิ่น, หน้า 167, พ.ศ. 2550, สำนักพิมพ์บ้านและสวน กรุงเทพฯ
# วอลเลย์บอลเวิลด์ลีก 2004
วอลเลย์บอลเวิลด์ลีก 2004 เป็นครั้งที่ 15 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 4 พฤษภาคม – 18 กรกฎาคม รอบชิงชนะเลิศจะถูกจัดขึ้นในโรม, ประเทศอิตาลี

 การแบ่งกลุ่ม 
กลุ่ม Aกลุ่ม Bกลุ่ม C

 รอบคัดเลือก (Intercontinental Round) 
 กลุ่ม A 

|}

|}

 กลุ่ม B 

|}

|}

 กลุ่ม C 

|}

|}

 รอบสุดท้าย 
 รอบชิงชนะเลิศรอบแรก 

|}

 รอบ 4 ทีมสุดท้าย 

 รอบรองชนะเลิศ 

|}

 รอบชิงอันดับที่ 3 

|}

 รอบชิงชนะเลิศ 

|}

 อันดับการแข่งขัน 

อันดับทีม45710
# คณะกรรมการโอลิมปิกแห่งชาติแอลเบเนีย
คณะกรรมการโอลิมปิกแห่งชาติแอลเบเนีย  เป็นคณะกรรมการโอลิมปิกแห่งชาติของประเทศแอลเบเนีย ก่อตั้งขึ้นในปี ค.ศ. 1958 เป็นสมาชิกของคณะกรรมการโอลิมปิกสากลและคณะกรรมการโอลิมปิกยุโรป ในปี ค.ศ. 1972 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่มิวนิก ประเทศเยอรมนีตะวันตก
# สามารถเล็ก ก่อเกียรติยิม
สามารถเล็ก ก่อเกียรติยิม นักมวยสากลอาชีพชาวไทยมุสลิม มีชื่อจริงว่า วิทวัส บาซาเปียน (เกิด: 4 ธันวาคม พ.ศ. 2527; ที่อำเภอสะบ้าย้อย จังหวัดสงขลา; ชื่อเล่น: มะ)

เกียรติประวัติ
 แชมป์ PABA รุ่นมินิมั่มเวท
 ชิง, 8 มีนาคม 2556 ชนะคะแนน โจฮัน วาห์ยูดี้  ที่อำเภอเคียนซา จังหวัดสุราษฎร์ธานี
 ป้องกันแชมป์ครั้งที่ 1, 10 มกราคม 2557 ชนะคะแนน จิมมี่ มาซังเคย์  ที่อำเภอลำลูกกา จังหวัดปทุมธานี
 ป้องกันแชมป์ครั้งที่ 2, 29 มกราคม 2559 ชนะน็อคยกที่ 3 เฮงกี้ บารันซาโน่ (อินโดนีเซีย) ที่สนามหน้าเมืองนครศรีธรรมราช อำเภอเมืองนครศรีธรรมราช จังหวัดนครศรีธรรมราช
 ป้องกันแชมป์ครั้งที่ 3, 24 มีนาคม 2559 ชนะคะแนน เฮรี่ อามอล (อินโดนีเซีย) ที่วิทยาลัยชุมชนน่าน อำเภอเมืองน่าน จังหวัดน่าน
 ป้องกันแชมป์ครั้งที่ 4, 1 กรกฎาคม 2559 ชนะน็อคยกที่ 6 สเตวานุส นานา บาย์ (อินโดนีเซีย) ที่สวนลุมไนท์บาซาร์ เขตจตุจักร กรุงเทพมหานคร
 ป้องกันแชมป์ครั้งที่ 5, 22 กันยายน 2559 ชนะคะแนน ซามูเอล เทฮัวโย่ (อินโดนีเซีย) ที่โครงการหมู่บ้านป่าสักวิลเลจ ตำบลช่องสาริกา อำเภอพัฒนานิคม จังหวัดลพบุรี
 ป้องกันแชมป์ครั้งที่ 6, 23 มีนาคม 2560 ชนะคะแนน อิชาล โทบิด้า (อินโดนีเซีย) ที่ วิทยาลัยเทคโนโลยีแดนสยาม อำเภอสว่างแดนดิน จังหวัดสกลนคร
 แชมป์ WBC เอเชีย รุ่น มินิมั่มเวท
 ชิง, 3 ตุลาคม 2556 ชนะน็อคยกที่ 8 แซนดีพ  ที่วัดบ้านไร่ อำเภอด่านขุนทด จังหวัดนครราชสีมา
 ป้องกันแชมป์ครั้งที่ 1, 9 ตุลาคม 2558 ชนะน็อคยกที่ 8 ฟานเทอร์ เอ็นดาฮิว (อินโดนีเซีย) ที่ที่ว่าการอำเภอแม่เมาะ จังหวัดลำปาง
 ป้องกันแชมป์ครั้งที่ 2, 21 เมษายน 2559 ชนะน็อคยกที่ 7 บอย แทนโต้ (อินโดนีเซีย) ที่วัดบ้านยาง อำเภอประโคนชัย จังหวัดบุรีรัมย์
 ป้องกันแชมป์ครั้งที่ 3, 24 พฤศจิกายน 2559 ชนะน็อคยกที่ 7 ทอมมี่ ซีรัน (อินโดนีเซีย) ที่มหาวิทยาลัยราชภัฎมหาสารคาม อำเภอเมืองมหาสารคาม จังหวัดมหาสารคาม
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBC อินเตอร์เนชั่นแนล รุ่นมินิมั่มเวท 26 มีนาคม 2554 แพ้น็อคยกที่ 9 เดนเวอร์ คูเอลโล่ (ฟิลิปปินส์) ที่ยนาเรสยิมแองโกโนไรซาล ประเทศฟิลิปปินส์
 ชิงแชมป์ PABA รุ่นมินิมั่มเวท 21 เมษายน 2555 แพ้คะแนน แรนดี้ เปทอลโคริน (ฟิลิปปินส์) ที่ แมนดาลูยองซิตีเมโทรมานิลา ประเทศฟิลิปปินส์
 ชิงแชมป์โลก สภามวยโลก WBC รุ่นไลท์ฟลายเวท 5 กันยายน 2557 แพ้ทีเคโอยกที่ 11 นาโอยะ อิโนอูเอะ  ที่สนามกีฬาในร่มโยโยงิที่ 2 กรุงโตเกียว ประเทศญี่ปุ่น
ชิงแชมป์โลก สหพันธ์มวยนานาชาติ IBF รุ่นไลท์ฟลายเวท 30 ธันวาคม 2559 แพ้ทีเคโอยกที่ 12 (กรรมการยุติการชก) อากิระ ยาเองาชิ (ญี่ปุ่น) ที่อาริอาเกะคอลิเซียม กรุงโตเกียว ประเทศญี่ปุ่น
ชิงแชมป์ WBA Asia รุ่นซูเปอร์ฟลายเวท, 6 กันยายน 2563 แพ้คะแนน สาม แทนเทเลคอม ที่เวทีมวยบลูอารีน่า แพกศรา จังหวัดสมุทรสาคร
ชิงแชมป์ว่าง WBC Asia Silver รุ่นซูเปอร์ฟลายเวท, 6 มีนาคม 2564 แพ้คะแนน ก้องฟ้า ซีพีเอฟ (ไทย) ที่เวทีมวยนานาชาติรังสิต จังหวัดปทุมธานี
ชิงแชมป์ ABF รุ่นซูเปอร์ฟลายเวท, 8 มีนาคม 2565 แพ้คะแนน ยอดมงคล ซีพีเฟรชมาร์ท (ไทย) ที่เวทีมวยนานาชาติรังสิต จังหวัดปทุมธานี
ชิงแชมป์ ABF รุ่นซูเปอร์ฟลายเวท, 7 กันยายน 2565 แพ้คะแนน ยอดมงคล ซีพีเฟรชมาร์ท (ไทย) ที่วิทยาลัยเทคนิคมวกเหล็ก อำเภอมวกเหล็ก จังหวัดสระบุรี

ชื่ออื่น
 สามารถเล็ก ชัยยงค์ยิม 
 สามารถเล็ก ก่อเกียรติยิม
 สามารถเล็ก จีเอ็นจีบ๊อกซิ่งยิมส์

แหล่งข้อมูลอื่น
 สถิติการชก
# แบรอน คอร์บิน
ทอมัส เพสท็อก (Thomas Pestock; 13 กันยายน ค.ศ. 1984) เป็นนักมวยปล้ำอาชีพชาวอเมริกันที่เซ็นสัญญากับWWEในนาม แบรอน คอร์บิน (Baron Corbin) เป็นอดีตกองกำลังฝึกซ้อมทีมอินเดียนาโปลิสโคลท์และอริโซนาคาร์ดินัลของเนชันแนลฟุตบอลลีก(NFL) รวมทั้งยังเป็นแชมป์โกลเดนโกลฟส์ 3สมัย และแชมป์การต่อสู้

เส้นทางอาชีพ
เขาได้เซ็นสัญญากับ WWE ในปี 2012 เปิดตัวเป็นจ็อบเบอร์ในNXTช่วงต้นปี 2013 ก่อนจะกลับมามีบทบาทโดดเด่นในเดือนกันยายนปี 2014 ในเดือนเมษายน 2016 เขาเปิดตัวในค่ายหลักโดยขึ้นปล้ำเรสเซิลเมเนีย ครั้งที่ 32และเป็นผู้ชนะ André the Giant Memorial Battle Royal ครั้งที่ 3

WWE draft วันที่ 19 กรกฎาคม 2016 คอร์บินได้ถูกดราฟท์ตัวไปสังกัดอยู่ SmackDown ปีต่อมาก็ได้คว้ากระเป๋ามันนีอินเดอะแบงก์ (2017)และเป็นคนที่3ที่ใช้สิทธิ์กระเป๋าชิงแชมป์ไม่สำเร็จ ต่อมาได้คว้าแชมป์ยูเอสเป็นเข็มขัดแชมป์เส้นแรก

ในเดือนเมษายน 2018 คอร์บินได้ย้ายไปสังกัด Raw ในตอนของ Superstar Shake-up ในเดือนมิถุนายนได้รับการแต่งตั้งโดยสเตฟานี แม็กแมนให้เป็น Constable ผู้ช่วยให้กับ GM ผู้จัดการทั่วไปของ Raw เคิร์ต แองเกิล ก่อนจะเปลี่ยนลุคโดยทำการใส่สูทและโกนหัว

ต่อมาได้รับการแต่งตั้งโดยสเตฟานีให้เป็นผู้จัดการทั่วไปแทนแองเกิล ก่อนจะแพ้บรอน สโตรว์แมนใน TLC 2018 ทำให้ถูกปลดจากตำแหน่ง GM Raw ในเรสเซิลเมเนีย ครั้งที่ 35สามารถเอาชนะแองเกิลไปได้ในแมตช์อำลาของแองเกิล

ในเดือนกันยายน 2019 ได้เป็นผู้ชนะคิงออฟเดอะริง ก่อนจะถูกแย่งตำแหน่งไปโดยการแพ้ชินซูเกะ นากามูระในเดือนกรกฎาคม 2021 ทำให้คอร์บินกลายเป็นยาจกก่อนจะเปลี่ยนกิมมิคเป็นเศรษฐี แฮปปี คอร์บิน และได้เปลี่ยนกิมมิคอีกครั้งโดยมี JBL เป็นผู้จัดการส่วนตัว แต่ไม่นานก็ต้องแยกกัน

ในปี 2023 ได้ถูกดราฟท์เป็นฟรีเอเย่นหรือไม่มีแบรนด์สังกัดใดๆ ก่อนจะหาแบรนด์สังกัดได้ที่ NXT โดยกลับไปใช้กิมมิคเดิมตอนอยู่ NXT อีกครั้ง ในศึก NXT Vengeance Day 2024 คอร์บินร่วมทีมกับบรอน เบรกเกอร์คว้าถ้วยรางวัล Dusty Rhodes Tag Team Classic ได้สำเร็จ ก่อนจะคว้าแชมป์แท็กทีม NXTร่วมกันในเวลาต่อมา

ในปี 2024 ได้ถูกดราฟท์กลับสู่ค่ายหลักอีกครั้งโดยสังกัดสแมคดาวน์ และหมดสัญญาออกจาก WWE ในเดือนพฤศจิกายนปีเดียวกัน

แชมป์และรางวัล

 Pro Wrestling Illustrated
 Ranked No. 49 of the top 500 singles wrestlers in the PWI 500 in 2017
Revolver
  Most Metal Athlete (2016)
 Wrestling Observer Newsletter
 Most Overrated (2018)
 Worst Gimmick (2018) – 
 WWE
WWE United States Championship (1 time)
 NXT Tag Team Championship (1 time) – with Bron Breakker
 André the Giant Memorial Trophy (2016)
 Money in the Bank (Men's 2017)
 King of the Ring (2019)
 Men's Dusty Rhodes Tag Team Classic (2024) – with Bron Breakker
WWE Year-End Award for Most Hated (2018)
# ปาล์มเจ้าเมืองถลาง
ปาล์มเจ้าเมืองถลาง  หรือ ปาล์มพระยาถลาง ทังหลังขาว ชิงหลังขาว เป็นปาล์มชนิดเดียวในสกุล Kerriodoxa เป็นปาล์มเฉพาะถิ่นที่พบทางภาคใต้ของประเทศไทยKerriodoxa elegans - Palmpedia - Palm Grower's Guide ลักษณะเป็นปาล์มลำเดี่ยวขนาดกลาง สูงได้ถึง 12 เมตร ขึ้นรวมกันเป็นกลุ่มใหญ่ ใบเป็นใบประกอบแบบนิ้วมือสีเขียวเข้ม แผ่ออก 25-35 ใบ ใต้ใบสีขาวเป็นมัน ก้านใบสีเกือบดำ ยาวได้ถึง 2 เมตร ช่อดอกออกระหว่างกาบใบ 2-4 ช่อ ผลทรงกลมแบนสีเหลืองอมส้มปาล์มและปรงในป่าไทย, พูนศักดิ์ วัชรากร, หน้า 102, พ.ศ. 2548, สำนักพิมพ์บ้านและสวน กรุงเทพฯ
# สไตรก์วิตเชส
สไตรก์วิตเชส  เป็นโครงการสื่อประสมซึ่งฟูมิกาเนะ ชิมาดะ ทำออกเผยแพร่ทางนิตยสารระหว่าง ค.ศ. 2005 ถึง 2006 ต่อมาได้รับการดัดแปลงเป็นอะนิเมะ (โทรทัศน์และภาพยนตร์), หนังสือ (ไลต์โนเวลและมังงะ), และเกมวีดิทัศน์ มีเนื้อหาเกี่ยวกับกลุ่มเด็กหญิงซึ่งต่อสู้กันกลางอากาศด้วยอุปกรณ์ที่ติดเข้ากับขาของพวกตน

ฉบับภาษาไทย อะนิเมะและเกมใช้ชื่อว่า สงครามเวหา กกน. ลอยฟ้า ส่วนไลต์โนเวลใช้ชื่อว่า สไตรค์ วิชเชส กองบินแม่มด 501 ผู้จัดแปลและพิมพ์เผยแพร่ คือ สำนักพิมพ์เอพลัส เริ่มเผยแพร่ใน พ.ศ. 2561
# บีบีเอท
บีบีเอท  เป็นตัวละครหุ่นยนต์ประเภทดรอยด์ในสตาร์ วอร์ส ปรากฏตัวครั้งแรกในภาพยนตร์สตาร์ วอร์ส: อุบัติการณ์แห่งพลัง โดยเป็นหุ่นยนต์ที่ใช้รีโมตคอนโทรลในการบังคับ ซึ่งต่างจากตัวละครที่ใช้นักแสดงเชิดหรือสวมชุดในภาพยนตร์ก่อนหน้านี้

บทบาท
บีบีเอทเป็นหุ่นดรอยด์ของโพ ดาเมรอนนักบินเอ็กซ์วิง ก่อนที่โพจะถูกไคโล เร็นจับตัวไป โพได้ฝากแผนที่สำหรับตามหาสกายวอล์คเกอร์ที่หายสาปสูญไป ซึ่งเป็นภารกิจที่ได้รับมาจากนายพลเลอา ออร์กานา ทำให้บีบีเอทได้หลงทางมาเจอกับเรย์หญิงสาวผู้พูดกับดรอยด์ได้

ภาพยนตร์
บีบีเอทได้ปรากฏครั้งแรกในตัวอย่าง 90 วินาทีของ อุบัติการณ์แห่งพลัง เผยแพร่โดยลูคัสฟิล์ม เมื่อวันที่ 28 พฤศจิกายน ค.ศ. 2014
# เทียนดอก
เทียนดอก หรือเทียนบ้าน เทียนสวน  อยู่ในวงศ์ Balsaminaceae เป็นไม้ล้มลุก ลำต้นสีเขียวอ่อน อุ้มน้ำ ใบเดี่ยว ขอบใบหยักแบบฟันเลื่อย ก้านใบสั้น มีตุ่มเรียงเป็นแถวยาวทั้งสองด้าน ดอกมีหลายสี ผลรูปไข่ แก่แล้วแตกตามแนวยาว ภายในมีเมล็ดจำนวนมาก สีน้ำตาล 

ชาวจีนใช้ใบสดตำพอกแก้ปวดตามข้อนิ้วหรือเล็บขบ ใช้ถอนพิษ ปวดแสบปวดร้อน ในอินเดียใช้แก้ปวดข้อ ขับลม รักษาแผลติดเชื้อ ไฟไหม้ น้ำร้อนลวก ในใบมีสารเมทิลลอว์โซน
# เทียนดำหลวง
เทียนดำหลวง  อยู่ในวงศ์ Sterculiaceae เป็นไม้ยืนต้นขนาดเล็ก ใบเดี่ยว โคนใบเว้าเป็นรูปหัวใจ ดอกสีม่วงเข้ม ผลมีขน ขนนี้เมื่อสัมผัสทำให้คัน มีเมล็ดสีดำจำนวนมาก รูปรี รากใช้แก้ประจำเดือนมาไม่ปกติ ใช้เป็นยาบีบมดลูก
# วอลเลย์บอลหญิงชิงแชมป์โลก 1970
วอลเลย์บอลหญิงชิงแชมป์โลก 1970  เป็นครั้งที่ 6 ของการแข่งขัน จัดขึ้นที่วาร์นา, ประเทศบัลแกเรีย ระหว่างวันที่ 22 กันยายน – 20 ตุลาคม ค.ศ. 1970

 อันดับการแข่งขัน 

อันดับทีม12345678910111213141516
# เทียนแดง
เทียนแดง  อยู่ในวงศ์ Brassicaceae เป็นพืชพื้นเมืองในเอธิโอเปีย เป็นไม้ล้มลุกอายุปีเดียว ลำต้นตั้งตรง เรียบหรือมีขน ใบเดี่ยว ดอกช่อ รวมเป็นกระจุกที่ปลายยอด ดอกย่อยมีขนาดเล็กมาก กลีบดอกสีขาวถึงสีม่วงอ่อน ผลมีปีกแคบๆ มีสองเมล็ด ขนาดเล็ก สีแดงหรือแดงอมน้ำตาล ผิวเรียบไม่มีขน ใช้แก้เสมหะ แก้ลม แก้คลื่นไส้อาเจียน 

เทียนแดงใช้ใส่ในซุป แซนด์วิช และสลัดเพื่อเพิ่มรสชาติHirsch, David P.. The Moosewood Restaurant kitchen garden: creative gardening for the adventurous cook.  Ten Speed Press, 2005.  ISBN 1-58008-666-7, ISBN 978-1-58008-666-0 กินในรูปต้นอ่อนได้ เมล็ดทั้งสดและแห้งใช้แต่งรสVegetables of Canada. NRC Research Press.  ISBN 0-660-19503-8, ISBN 978-0-660-19503-2 ในอังกฤษ นิยมใส่ในแซนด์วิชคู่กับไข่ต้ม มายองเนส และเกลือ
thumb|เทียนแดงเติบโตได้ทุกที่
# เทียนเกล็ดหอย
เทียนเกล็ดหอย   อยู่ในวงศ์ Plantaginaceae เป็นไม้ล้มลุก ทั้งต้นมีขนปกคลุมหนาแน่น ดอกช่อ ก้านช่อดอกยาว ดอกย่อยรวมเป็นกระจุกที่ปลาย เมล็ดรูปไข่หรือรี สีน้ำตาลหรือน้ำตาลอมชมพู เมล็ดพองตัวเมื่อถูกน้ำ ใช้เป็นยาระบาย เป็นแหล่งของเส้นใยรับประทานได้Medlineplus. Blond psyllium (a.k.a. Plantago ovata). Effectiveness, interactions with medications, etc. ใช้แก้ลม โลหิตจาง บิดเรื้อรัง มีปลูกในประเทศอินเดีย เป็นพืชพื้นเมืองในเอเชียตะวันตกและเอเชียใต้ มีปลูกในภาคตะวันตกเฉียงใต้ของสหรัฐอเมริกา http://www.madrean.org/symbflora/taxa/index.php?taxauthid=1&taxon=1597&cl=2720 .
# ยี่หร่า
เมล็ดยี่หร่า หรือ เทียนขาว   อยู่ในวงศ์ Apiaceae เมื่อใช้เป็นเครื่องเทศเรียกยี่หร่า (cumin) มีถิ่นกำเนิดในบริเวณทะเลเมดิเตอร์เรเนียน เป็นไม้ล้มลุก ไม่มีขน ดอกช่อแบบก้านซี่ร่ม ก้านช่อดอกยาว กลีบดอกสีขาวหรือสีชมพู ผลแบบผักชี มีรสเผ็ดร้อน ขม ใช้แก้ลม ดีพิการ ขับเสมหะ 

ยี่หร่าใช้เป็นเครื่องเทศที่สำคัญในแกงกะหรี่และมัสมั่น อาหารไทยใช้ใบยี่หร่าในการปรุงแต่งกลิ่นอาหาร โดยคั่วเมล็ดโขลกผสมกับเครื่องแกง เช่นแกงกะหรี่ แกงเผ็ด แกงเขียวหวาน ส่วนต้นและรากตากให้แห้ง ช่วยย่อย ยาขับลม แก้ปวดท้อง ท้องอืด ท้องเฟ้อ มีน้ำมันระเหยง่ายเรียกน้ำมันยี่หร่า (cumin oil)  ใช้ในอุตสาหกรรมเครื่องหอม น้ำหอม เครื่องดื่มและยาขับลม สารสกัดด้วยเอทานอลจากผลและเมล็ดยับยั้งการเจริญและการงอกของถั่วเขียวผิวดำได้ศานิต สวัสดิกาญจน์. 2554. ผลของแอลลีโลพาธีของพืชสมุนไพร 6 ชนิดต่อการงอกและการเจริญเติบโตของถั่วเขียวผิวดำ. เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 49 1-4 ก.พ. 2554 มหาวิทยาลัยเกษตรศาสตร์ หน้า 419-428
thumb|right|เมล็ดยี่หร่า
# การอธิษฐานในศาสนาคริสต์
การอธิษฐานราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, กรุงเทพฯ : ราชบัณฑิตยสถาน, 2552, หน้า  (ศัพท์โปรเตสแตนต์) หรือ การภาวนา (ศัพท์คาทอลิก) ในศาสนาคริสต์  หมายถึง ตั้งใจมุ่งผลอย่างใดอย่างหนึ่ง ตั้งจิตปรารถนา ตั้งจิตขอร้องต่อสิ่งที่ตนถือว่าศักดิ์สิทธิ์เพื่อผลอย่างใดอย่างหนึ่ง